Na temelju odredbi članka 111. stavka 3. Zakona o komunalnom gospodarstvu (

„Narodne novine“ br. 68/18 i 110/18) i članka 30. Statuta Općine Perušić ( „Županijski glasnik“ Ličko senjske županije, br. 5a/21) Općinsko vijeće Općine Perušić na sjednici održanoj dana 18. ožujka 2021. godine donijelo je

# ODLUKU

**o službenoj odori i službenoj iskaznici komunalno poljoprivrednog redara**

**Općine Perušić**

1. **OPĆE ODREDBE**

Članak 1.

Ovom Odlukom propisuje se vrsta, oblik, kroj i oznake odore, vrijeme nošenja odore, vođenje evidencije o vrstama, količinama i roku trajanja odore, te način financiranja nabave odore i dodatne opreme komunalno poljoprivrednog redara u Jedinstvenom upravnom odjelu Općine Perušić ( u daljnjem tekstu : komunalno poljoprivredni redar ).

Ovom Odlukom određuje se oblik, sadržaj i način izdavanja službene iskaznice komunalno poljoprivrednog redara.

Izrazi koji se koriste u ovoj Odluci, a imaju rodno značenje odnose se jednako na muški i ženski rod.

#  ODORA KOMUNALNO POLJOPRIVREDNOG REDARA Službena odora komunalno poljoprivrednog redara

Članak 2.

U obavljanju poslova komunalnopoljoprivrednog redarstva, komunalno poljoprivredni redar u obvezi je nositi službenu odoru utvrđenu ovom Odlukom.

Iznimno od stavka 1. ove Odluke, po prethodnom odobrenju pročelnika/ice Jedinstvenog upravnog odjela Općine Perušić , komunalno poljoprivredni redar u tijeku radnog vremena za pojedine slučajeve ili zbog posebnosti pojedinog oblika posla i nadzora, ne mora nositi službenu odoru.

U slučaju iz stavka 2. ovoga članka, komunalno poljoprivredni redar nosi primjerenu civilnu odjeću i obuću.

Članak 3.

Službena odora komunalno poljoprivrednog redara je zimska i ljetna. Ljetnu službenu odoru čine :

* hlače ( muške / ženske )
* suknja
* košulja / majica ( muška/ženska )
* jakna ( muška / ženska )
* remen za hlače ili suknju
* kapa sa šiltom
* torba
* kabanica ( jakna za zaštitu od kiše )

Zimsku službenu odoru čine :

* hlače ( muške / ženske )
* suknja
* košulja / majica ( muška / ženska )
* jakna ( muška / ženska )
* remen za hlače ili suknju
* kapa zimska
* torba
* kabanica ( jakna za zaštitu od kiše )

Dopunski dio službene odore uz ljetnu odoru su niske terenske cipele crne boje, a uz zimsku odoru su visoke terenske cipele ( čizme ) crne boje, te gumene čizme i zaštitne rukavice.

# Oblik i oznake službene odore komunalnog i poljoprivrednog redara

Članak 4.

Službena odora komunalno poljoprivrednog redara klasičnog je oblika i kroja, tamnoplave boje ( zimska i ljetna odora ).

Oznake komunalno poljoprivrednog redara sastoje se od oznake prepoznatljivosti na službenoj odori.

Oznaka prepoznatljivosti na službenoj odori komunalno poljoprivrednog redara nalazi se na prednjoj lijevoj strani jakne, majice i košulje ( strojno izvezeno ili nalijepljeno ) te stoji tekst : OPĆINA PERUŠIĆ - KOMUNALNO POLJOPRIVREDNI REDAR.

Hlače ljetne / zimske su tamnoplave boje. Suknja ljetna /zimska tamnoplave je boje. Košulja / majica ljetna je kratkih rukava. Košulja / majica zimska je dugih rukava.

Jakna zimska / ljetna ( muška/ženska ) tamnoplave je boje. Remen za hlače ili suknju je kožni, tamne boje.

Kapa sa šiltom tamnoplave je boje, osmerokutnog oblika, gdje se u sredini prednjeg dijela nalazi strojno izvezen ili nalijepljen grb Općine Perušić.

Kapa zimska tamnoplave je boje bez oznaka.

Torba je kožna ili od poliestera, crne ili neke tamnije boje.

Kabanica ( jakna za zaštitu od kiše ) tamnoplave je boje, gdje na leđima, u sredini stoji tekst fluorescentno žute ili sive boje : OPĆINA PERUŠIĆ KOMUNALNO – POLJOPRIVREDNI REDAR.

# Vrijeme nošenja odore te vođenje evidencije

Članak 5.

Zimska se odora nosi, u pravilu, od 15. listopada do 30. travnja, a ljetna od 1. svibnja do 14. listopada, osim ako pročelnik / ica Jedinstvenog upravnog odjela Općine Perušić, ovisno o vremenskim uvjetima, ne odredi drukčije.

Svaki dio službene odjeće ima uporabni rok.

Članak 6.

Jedinstveni upravni odjel Općine Perušić vodi evidenciju o izdanoj i vraćenoj službenoj odori.

Evidencija iz stavka 1. Ovog članka sadrži vrstu i količinu službene odore koja se izdaje, ime i prezime komunalno - poljoprivrednog redara koji je zadužuje, datum zaduženja, rubriku uz napomenu i mjesto za potpis komunalno - poljoprivrednog redara.

Članak 7.

Osobi koja je raspoređena na radno mjesto komunalno - poljoprivrednog redara izdaje se nova službena odora.

Članak 8.

Pojedini dijelovi službene odore mogu se zamijeniti i prije isteka rokova propisanih ovom Odlukom samo ako su oštećeni ili potpuno uništeni tijekom obavljanja službenih zadaća.

Ako je do oštećenja ili uništavanja pojedinih dijelova službene odore došlo u uporabnom roku, a to nije posljedica obavljanja službene zadaće, komunalno poljoprivrednom redaru izdati će se nova odora na njegov trošak.

Zamjenu oštećene ili uništene službene odore odobrava pročelnik / ica Jedinstvenog upravnog odjela Općine Perušić.

Članak 9.

Uporabni rokovi službene odore produžiti će se u sljedećim situacijama :

* + za vrijeme provedeno na bolovanju dužem od mjesec dana neprekidno,
	+ za vrijeme provedeno na rodiljnom dopustu,
	+ kada je do umirovljenja po sili zakona ostalo manje od šest mjeseci
	+ u drugim slučajevima tijekom kojih nije obavljao poslove komunalno poljoprivrednog redara

Članak 10.

Komunalno poljoprivredni redar kojemu je prestao radni odnos u komunalnom redarstvu ili je raspoređen na druge poslove obvezan je vratiti službenu odoru koju je zadužio ako nisu prošli rokovi uporabe.

# Način financiranja nabave odore

Članak 11.

Troškovi nabave odore i dodatne opreme komunalno poljoprivrednog redara podmiruju se iz proračuna Općine Perušić.

# ISKAZNICA I OZNAKA KOMUNALNO POLJOPRIVREDNOG REDARA

Članak 12.

Iskaznica komunalno poljoprivrednog redara izrađuje se na punijem papiru bijele boje, a zaštićuje prozirno plastičnim omotom dimenzije 90,00 x 60,00 mm.

Tekst na iskaznici ispisan je crnom bojom.

Članak 13.

Prednja strana iskaznice sadrži :

* grb Republike Hrvatske u gornjem lijevom kutu iskaznice,
* velikim tiskanim slovima natpis; Republika Hrvatska, Ličko senjska županija, Općina Perušić, Jedinstveni upravni odjel,
* naziv : „ SLUŽBENA ISKAZNICA KOMUNALNO POLJOPRIVREDNOG REDARA
* mjesto za fotografiju, veličine 28x32, u gornjem desnom kutu iskaznice
* ime i prezime, te OIB nositelja iskaznice malim tiskanim slovima, u donjem lijevom uglu iskaznice

Poleđina iskaznice sadrži :

* na sredini iskaznice velikim tiskanim slovima riječ : OVLAŠTENJE te ispod toga tekst ovlaštenja,
* datum izdavanja iskaznice, u donjem lijevom kutu
* mjesto za potpis pročelnik/ice Jedinstvenog upravnog odjela Općine Perušić

Članak 14.

Tekst ovlaštenja glasi :

„ Nositelj ove iskaznice ovlašten je u okviru svoje nadležnosti utvrđene zakonom i drugim propisima, obavljati nadzor, utvrđivati činjenice, nalagati mjere radi primjene i izvršenja propisa od strane fizičkih i pravnih osoba te obavljati druge propisane radnje. Fizičke i pravne osobe dužne su komunalno poljoprivrednom redaru omogućiti nesmetano obavljanje komunalno poljoprivrednog nadzora, a poglavito omogućiti pristup na nekretninu, dati osobne podatke i pružiti druge obavijesti i dokaze te postupiti po nalogu komunalno poljoprivrednog redara.“

Članak 15.

Za vrijeme obavljanja nadzora komunalno poljoprivredni redar nosi značku u kožnom povezu crne boje, zajedno sa iskaznicom.

Članak 16.

Iskaznicu komunalno poljoprivrednog redara izdaje pročelnik / ica Jedinstvenog upravnog odjela Općine Perušić.

O izdanim iskaznicama i značkama vodi se evidencija od strane Jedinstvenog upravnog odjela Općine Perušić.

Evidencija iz stavka 2. ovog članka sadrži : ime i prezime komunalno poljoprivrednog redara kojemu je izdana iskaznica, evidencijski broj, datum izdavanja, datum povratka odnosno poništenja iskaznice ili značke, potpis komunalno poljoprivrednog redara te odjeljak za napomenu.

Članak 17.

Iskaznica i značka smiju se koristiti samo u svrhu obavljanja poslova komunalno poljoprivrednog nadzora u okvirima zakonske i drugim propisima utvrđene nadležnosti komunalno poljoprivrednog redara.

Svaka zlouporaba povlači disciplinsku i kaznenu odgovornost.

Članak 18.

Komunalno poljoprivredni redar koji izgubi iskaznicu ili značku ili na drugi način ostane bez nje, obvezan je o tome odmah obavijestiti neposrednog rukovoditelja.

Nova iskaznica ili značka izdati će se nakon što je izgubljena ili na drugi način nestala iskaznica ili značka proglašena nevažećom.

Članak 19.

Komunalno poljoprivredni redar kojemu prestaje radni odnos u Jedinstvenom upravnom odjelu Općine Perušić ili je razriješen dužnosti, obvezan je danom prestanka radnog odnosa, odnosno razrješenja, iskaznicu i značku predati neposrednom rukovoditelju.

Vraćena se iskaznica poništava i pohranjuje, a vraćena se značka pohranjuje.

Komunalno poljoprivrednom redaru može neposredni rukovoditelj privremeno oduzeti iskaznicu ili značku, ako je protiv njega pokrenut disciplinski postupak za djela koja su navedena u zakonu kao teži disciplinski prekršaj, provedena istraga ili je podignuta

optužnica za djela vezana uz obnašanje službene dužnosti, kao i iz drugih opravdanih razloga kada postoji opasnost zlouporabe dužnosti.

1. ZAVRŠNE ODREDBE

Članak 20.

Stupanjem na snagu ove Odluke prestaje važiti Odluka o iskaznici i službenoj odori komunalnog redara („Županijski glasnik“ Ličko – senjske županije, br. 13/19).

Članak 21.

Ova Odluka stupa na snagu osmoga dana od dana objave u „ Županijskom glasniku“ Ličko senjske županije.

KLASA : 363-01/21-01/40

URBROJ : 2125-08-1-21-1

PREDSJEDNIK OPĆINSKOG VIJEĆA

 Milorad Vidmar